Նրա խոսքով՝ օպերային թատրոնի համար ամառն ամենաբեղուն շրջանն է, երբ շատ զբոսաշրջիկներ են գալիս, և իրենք պետք է շատ աշխատեն: Զբոսաշրջիկները ցանկանում են տեսնել հայկական ներկայացումներ: «Եվ մենք ֆիզիկապես ի վիճակի չենք լինում անել այն, ինչ, ես գիտեմ, որ կարող ենք անել»,-նշեց Օրբելյանը՝ հավելելով, որ երբ հայկական ներկայացումներ են ցուցադրում, բոլոր տոմսերը վաճառվում են, նույնիսկ արդեն հին բեմադրությամբ «Անուշ»-ը ներկայացնելիս դահլիճը լեփ-լեզուն է լինում: «Բայց այս ամենը գումար և ժամանակ է պահանջում: Եվ, ցավոք, գումարը չի բավականացնում»,-ասաց գեղարվեստական ղեկավարն ու հավելեց՝ «Կարմեն» օպերային պատրաստվելու համար թատրոնը ոչ մի դրամ չի վերցրել պետբյուջեից: